Kamu bisa jelasin ke aku soal Pengeboman Volgograd Disember 2013 dalam bahasa melayu?

Pada Disember 2013 berlakunya dua kejadian pengeboman berani mati berselang sehari yang menyasarkan pengangkutan awam di bandaraya Volgograd, di Wilayah Volgograd, Rusia Selatan, yang meragut 34 nyawa keseluruhannya, termasuk kedua-dua pelakunya. Serangan ini menyusuli sebuah kejadian pengeboman bas yang berlaku di bandaraya yang sama dua bulan sebelumnya.

Pengeboman stesen keretapi 29 Disember

Pada 29 Disember 2013, pengeboman berani mati berlaku di Stesen Volgograd-1 di bandaraya Volgograd, menyebabakan 18 orang terkorban dan sekurang-kurangnya 44 orang cedera, 38 daripadanya dikejarkan ke hospital. Serangan itu berlaku sekitar 12:45 Waktu Moscow, berdekatan dengan pengesan logam di pintu masuk stesen. Bom berkenaan mengandungi sebanyak  TNT. Rakaman letupan itu dirakam oleh sebuah kamera CCTV di dalam stesen dan sebuah lagi di luar.

Pengeboman bas troli pada 30 Disember

Satu lagi serangan berani mati terjadi pada waktu pagi 30 Disember pada sektiar jam 8:30 Waktu Moscow di daerah Dzerzhinsky, Volgograd. Pengeboman itu menyasar sebuah bas troli yang sedang melalui sebuah pasar. Menurut gambar foto saksi, nampaknya letupan itu berlaku di belakang bas berkenaan. Akibatnya, 16 orang terkorban dan 41 lagi cedera, 27 daripadanya dirawat di hospital.